**Najčastejšie otázky**

1. Čo presne znamená domáca 14-dňová karanténa?

O: Dobrý večer, zasielam Vám opatrenie Úradu verejného zdravotníctva SR, v ktorom je uvedené za akých podmienok je nariadená povinná karanténa a čo robiť a nerobiť v domácej izolácii.

<http://www.uvzsr.sk/index.php?option=com_content&view=article&id=4092:o-robi-ano-nerobi-vndomacej-izolacii&catid=250:koronavirus-2019-ncov&Itemid=153>

<http://www.uvzsr.sk/index.php?option=com_content&view=article&id=4092:o-robi-ano-nerobi-vndomacej-izolacii&catid=250:koronavirus-2019-ncov&Itemid=153>

2. Syn sa vrátil zo zahraničia z práce na Slovensko, na tri dni. Potom sa vracia späť do zahraničia. Je to možné ?

O: Dobrý deň, zasielam Vám opatrenie Úradu verejného zdravotníctva SR, v ktorom je uvedené za akých podmienok je nariadená povinná karanténa.

<http://www.uvzsr.sk/docs/info/covid19/Opatrenie_UVZSR_pri_ohrozeni_verejneho_zdravia_12.03.2020_karantena.pdf>

3. Hladam pomoc ako sa dostat z Talianska domov na Slovensko.Som nedaleko Bolone a neviem si rady kedže autobusy ani vlaky na Slovensko nepremavaju.moje čislo na mobil je XX

O: Pán Adam, je mi ľúto, ale s Vašou prosbou Vám nemôžeme pomôcť. Každý občan, ktorý sa nachádza v zahraničí si na Slovensko má zabezpečiť dopravu individuálne. Dúfame, že sa Vám podarí úspešne vyriešiť Vašu životnú situáciu.

4. Dobrý deň, pekne prosím o informáciu. Vzhľadom na to, že my nepúšťame na územie SR ľudí bez trvalého, prechodného pobytu  a pracovného  pomeru, ako je to v prípade Rakúska. Môžu vycestovať opatrovateľky s prepravnou spoločnosťou alebo individuálne?

O : Podľa nám dostupných informácií, Rakúsko už zakázalo vstup na svoje územie a nie je možné vycestovať do Rakúska.

5. Dobrý deň, chcela by som sa informovať, akým spôsobom, sa dostanem do Bratislavy, keď priletím na Schwechat a medzinárodná autobusová preprava je zrušená. Bude sa organizovať odvoz ľudí, čo majú trvalé bydlisko v SR. Alebo taxíky budú môcť pod dohľadom zdravotníkov vykonávať tuto činnosť. Alebo sa mam nechať dopraviť k hranici so SR a prejsť pešo. Ďakujem za odpoveď a porozumenie.

O: Dobrý deň, k hranici sa budete musieť dopraviť a následne ju prejsť pešo.

6. Dobrý deň, chcem sa opýtať ako postupovať v prípade keď manžel pracuje v Rakúsku na týždňovkách. Ak sa dnes vráti a má potvrdenie od  zamestnávateľa, že tam pracuje môže v nedeľu znova vycestovať. Ďakujem za odpoveď.

O: Dobrý deň, áno, ale je dôležité dodržiavať karanténu na území SR. Samozrejme, ak s ním bývate v jednej domácnosti karanténa sa týka aj Vás. Vycestovanie Vášho manžela za prácou do Rakúska je taktiež determinované aj pravidlami a obmedzeniami, ktoré prijíma Rakúsko.

7. Syn pricestuje z Českej republiky takže on bude musieť byť v povinnej 14-dňovej karantény podľa vyhlásenia Ústredného krízového štábu. Ako je to z rodinnými príslušníkmi tohto pricestovaného ak nemá žiadne príznaky ochorenia? Musím aj ja ako rod. príslušník zo spoločnej domácnosti ostať v karanténe, alebo môžem chodiť do práce?

O: Dobrý deň, všetky osoby v spoločnej domácnosti musia zostať v 14-dňovej karanténe s osobou, ktorá prišla zo zahraničia. Pre osobu, ktorá nechce ohroziť svojich rodinných príslušníkov je pripravené karanténne ubytovanie v Gabčíkove.

8. Dobrý deň, som slovenský občan aktuálne sa nachádzajúci na území ČR. Dostáva sa mi nejasných inštrukcií z viacero overených zdrojov a nemôžem sa dovolať na telefónne čísla Ministerstva vnútra ani s použitím predvoľby. Týmto mailom by som Vás chcel poprosiť o informácie. V súčasnej situácii je pre mňa skoro nemysliteľné zostať v karanténe po príchode na Slovensko. Platí povinná 14-dňová karanténa aj pre občanov prichádzajúcich z územia ČR? Prípadne je tu možnosť ako sa jej vyhnúť? Veľmi pekne ďakujem vopred za pomoc.

O: Karanténa v zmysle Opatrenia úradu verejného zdravotníctva SR pri ohrození verejného zdravia je povinná a pri jej nerešpektovaní je možné uložiť finančnú pokutu.

9. Dobry den, chtel bych se informovat, jak funguji a budou fungovat Vase opatreni skrz koronavirus. Byl jsem s partnerkou obcankou SK v Madarsku. Skrz pracovni povinosti musela partnerka odjet vcera do SK, a muj navrat k ni planuji priblizne v utery pristi tyden.

Dejte mi prosim vedet, zda pri ceste na SK je nutne neco dolozit. Doufam, ze opatreni, ktere COVID-19 vyvolal se nebudou podobat scenari Schindlerova seznamu.

O: Dobrý deň prajem, od 13.3.2020 7:00 hod je možný vstup na územie SR len pre občanov SR alebo občanov, ktorý majú na území SR trvalý, či prechodný pobyt, prípadne iné povolenie na pobyt. Po príchode sú povinní podstúpiť 14 dňovú karanténu. Na Vašu priateľku – občianku SR sa po návrate zo zahraničia vzťahuje povinnosť 14 dňovej karantény. Z Vášho mailu nie je jasné či ste občan SR. V prípade, že **NIE STE** občanom SR ale máte **trvalý** alebo **prechodný** pobyt na území SR, budete môcť vstúpiť na územie SR s povinnou domácou karanténou po dobu 14 dní. V prípade, že nie ste občanom SR a ani tu nemáte trvalý alebo prechodný pobyt, nebude Vám umožnený vstup na územie SR. V prílohe Vám zasielam aj rozhodnutie úradu verejného zdravotníctva.

10. Dobrý večer, prosím o usmernenie, či v rámci opatrení (zatvorenie barov) sa v tomto ráta aj zatvorenie pohostinstiev a krčiem v obciach aj mestách, nakoľko starostovia okresu nemajú na to jednoznačnú odpoveď.

O: Dobrý deň, pripájam Vám odkaz na oficiálne znenie Opatrenia Úradu verejného zdravotníctva SR kde je legislatívne vymedzené akých druhov podnikov sa dotýkajú prijaté opatrenia:

<http://www.uvzsr.sk/docs/info/covid19/Opatrenie_UVZ_SR_o_zakaze_a_obmedzeni_prevadzok_15032020.pdf>

V prípade ďalších otázok odporúčame kontaktovať priamo Úrad verejného zdravotníctva SR na tel. číslo 0917 222 682.

Odpoveď na dotazy ku konanie obecných/mestských/miestnych/župných zastupiteľstiev . poslala Sekcia verejnej správy MV SR

(pripojiť v prílohe dokument ÚVZ)

Podľa usmernenia Úradu verejného zdravotníctva, ako aj vzhľadom na vyhlásenie mimoriadneho stavu vládou SR, odporúčame veľmi zvážiť, či je zasadnutie obecného zastupiteľstva nevyhnutné vzhľadom na možné ohrozenie života a zdravia ľudí.  Zasadnutia obecného zastupiteľstva sú podľa zákona o obecnom zriadení verejné a súčasná situácia nenapĺňa podmienky na vylúčenie verejnosti zo zasadnutia. Verejnou vyhláškou Úradu verejného zdravotníctva sa zakázalo organizovať hromadné podujatia. Ak je to potrebné, môžete sa s poslancami dohodnúť operatívne napríklad cez telefón alebo e-mailom. Prijatie VZN má zákonom stanovený postup – zverejnenie vopred, možnosť verejnosti vzniesť pripomienky a ich zapracovanie a pod., ktorý platí aj v súčasnej situácii. Je naozaj otázne, či v rámci tejto mimoriadnej situácie je nevyhnutné prijímať akékoľvek VZN ohľadom účinnosti iných VZN. Ohľadom ďalších otázok k vzniknutej situácií kontaktuje Úrad verejného zdravotníctva.